# Jurnalul Oficial C 34A/1 fe

| | ISSN 1977-1029 |
| --- | --- |
| Jurnalul Oficial
  al Uniunii Europene | C 34A |
| | |
| Ediţia în limba română | Comunicări şi informări | Anul 641 februarie 2021 |

ISSN 1977-1029

Jurnalul Oficial

al Uniunii Europene

C 34A

Ediţia în limba română

Comunicări şi informări

Anul 641 februarie 2021

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Ombudsmanul European |
| 2021/C 34 A/01 | Anunț de post vacant OMB/2/2021 – Director – direcția Administrație din cadrul Biroului Ombudsmanului European | 1 |

Cuprins

Pagina

V   Anunţuri

PROCEDURI ADMINISTRATIVE

Ombudsmanul European

2021/C 34 A/01

Anunț de post vacant OMB/2/2021 – Director – direcția Administrație din cadrul Biroului Ombudsmanului European

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Ombudsmanul European

| 1.2.2021 | RO | Jurnalul Oficial al Uniunii Europene | CA 34/1 |
| --- | --- | --- | --- |

1.2.2021

RO

Jurnalul Oficial al Uniunii Europene

CA 34/1

---

ANUNȚ DE POST VACANT OMB/2/2021

Director – direcția Administrație din cadrul Biroului Ombudsmanului European

(2021/C 34 A/01)

INFORMAȚII GENERALE

| Denumirea postului: | Director |
| --- | --- |
| Grupa de funcții și gradul: | AD 14 |
| Temei juridic: | Articolul 29 alineatul (2) din Statutul funcționarilor (1) |
| Locul de desfășurare a activității: | Bruxelles |
| Termen pentru depunerea candidaturii: | 25 februarie 2021 |
| Data preferată de începere: | Cât mai curând posibil |

Denumirea postului:

Director

Grupa de funcții și gradul:

AD 14

Temei juridic:

Articolul 29 alineatul (2) din Statutul funcționarilor (1)

Locul de desfășurare a activității:

Bruxelles

Termen pentru depunerea candidaturii:

25 februarie 2021

Data preferată de începere:

Cât mai curând posibil

CINE SUNTEM

Misiunea Ombudsmanului European este de a sprijini cetățenia europeană. Realizăm acest lucru ocupându-ne de plângeri și colaborând cu instituțiile UE pentru a contribui la crearea unei administrații mai responsabile, mai transparente, mai etice și mai eficace. Ombudsmanul European promovează buna administrare și depune eforturi pentru identificarea practicilor administrative defectuoase, în vederea remedierii lor.

Ombudsmanul investighează plângerile cetățenilor cu privire la o diversitate de aspecte, de la comunicarea defectuoasă și serviciile nesatisfăcătoare, lipsa de transparență în procesele decizionale și refuzarea accesului la documente până la încălcări ale drepturilor fundamentale și ale clauzelor contractuale. De asemenea, Biroul Ombudsmanului anchetează din proprie inițiativă probleme de natură sistemică cu impact asupra calității administrației UE. Principiile după care se ghidează Biroul sunt independența, integritatea, echitatea, responsabilitatea, transparența, dialogul și serviciul în slujba cetățenilor.

Ombudsmanul European este un oficiu mic și dinamic, cu o schemă de personal de circa 75 de posturi și un buget anual de aproximativ 12 milioane EUR. Birourile sale sunt amplasate la Bruxelles și la Strasbourg. Oferă un mediu de lucru dinamic și caracterizat de respect, cu un bun echilibru între viața profesională și cea privată și cu o atmosferă de lucru plăcută. Structura organizațională a Biroului îmbunătățește participarea, facilitează dezvoltarea competențelor, iar instrumentele noastre de lucru moderne asigură eficiență și flexibilitate. Am reușit să realizăm echilibrul de gen în rândul cadrelor de conducere și al administratorilor, depășindu-ne obiectivele stabilite.

DESCRIEREA POSTULUI

Directorul va supraveghea, va gestiona și va asigura buna funcționare a nou-înființatei direcții Administrație pentru a sprijini activitatea principală a Ombudsmanului, cea de efectuare a anchetelor. Direcția va răspunde de gestionarea proceselor, de resursele umane, de finanțe și achiziții, de informatică, de gestionarea documentelor, de securitate și de continuitatea activității.

Directorul va asigura calitatea serviciilor prestate de direcția pe care o conduce, precum și eficacitatea comunicării și a coordonării atât în cadrul direcției, cât și între aceasta și restul organizației.

Atribuțiile directorului vor mai cuprinde oferirea de consultanță secretarului general cu privire la chestiuni legate de funcționarea generală a Biroului, realizarea de canale eficace de comunicare și cooperare cu alte instituții și părți interesate externe, reprezentarea Ombudsmanului pe plan extern și la evenimente publice și îndeplinirea sarcinilor specifice solicitate de Ombudsman.

Directorul se va afla în subordinea secretarului general și va lucra în strânsă colaborare cu directorul direcției Anchete și cu celelalte cadre de conducere.

Având în vedere că Ombudsmanul intenționează să pună în aplicare o politică a mobilității pentru membrii personalului de conducere, care ar trebui să aibă o experiență vastă, candidații trebuie să fie pregătiți să lucreze în diferite domenii de activitate pe parcursul carierei lor în cadrul Biroului.

Această procedură de selecție, care este concepută astfel încât să ofere autorității împuternicite să facă numiri o paletă cât mai amplă de opțiuni, se va desfășura în același timp cu procedurile de recrutare interne și interinstituționale, în conformitate cu articolul 29 alineatul (1) literele (a) și (b) din Statutul funcționarilor.

CE CĂUTĂM

Căutăm un cadru de conducere puternic motivat și cu experiență solidă, precum și cu o înțelegere dovedită a tehnicilor moderne de conducere și o înțelegere excelentă a domeniilor și activităților cuprinse în sfera de activitate a direcției.

Acest post necesită un excelent spirit de inițiativă și de responsabilitate, abilități solide de conducere și de lucru cu oamenii, dorință de inovare, capacitate dovedită de a gestiona schimbările, precum și capacitatea de a conferi agilitate, flexibilitate și eficiență modului general de funcționare a Biroului.

Directorul trebuie să gândească strategic, să anticipeze și să identifice potențialele probleme și să propună soluții viabile, inclusiv prin adaptarea creativă a bunelor practici folosite în alte instituții ale UE (și nu numai) la dimensiunea Ombudsmanului European și la cultura muncii din cadrul instituției sale.

Reprezintă criterii esențiale înțelegerea temeinică a bunei administrări și a problemelor instituționale ale UE, capacitățile excelente de comunicare și coordonare, precum și înțelegerea foarte bună a strategiei Ombudsmanului.

De asemenea, sunt esențiale angajamentul ferm în menținerea unui mediu de lucru pozitiv și abilitatea de aplanare a conflictelor.

LOCUL DE ANGAJARE

Locul de desfășurare a activității va fi la Bruxelles. Postul va presupune misiuni la biroul de la Strasbourg al Ombudsmanului European și la celelalte puncte de lucru ale instituțiilor UE; există și posibilitatea unor misiuni în alte țări din UE sau din afara Uniunii.

CINE POATE CANDIDA

La momentul depunerii candidaturii, candidații trebuie să îndeplinească următoarele cerințe:

(a)   Condiții generale

| — | să fie resortisanți ai unuia dintre statele membre ale Uniunii Europene; |
| --- | --- |

—

să fie resortisanți ai unuia dintre statele membre ale Uniunii Europene;

| — | să se bucure de drepturi cetățenești depline; |
| --- | --- |

—

să se bucure de drepturi cetățenești depline;

| — | să-și fi îndeplinit toate obligațiile impuse de lege referitoare la serviciul militar. |
| --- | --- |

—

să-și fi îndeplinit toate obligațiile impuse de lege referitoare la serviciul militar.

(b)   Condiții specifice

Calificări și experiență profesională:

| — | să dețină o diplomă universitară (2); |
| --- | --- |

—

să dețină o diplomă universitară (2);

| — | să aibă cel puțin cincisprezece ani de experiență profesională ulterior obținerii unei diplome universitare, dintre care cel puțin zece în funcții relevante pentru fișa postului de mai sus; |
| --- | --- |

—

să aibă cel puțin cincisprezece ani de experiență profesională ulterior obținerii unei diplome universitare, dintre care cel puțin zece în funcții relevante pentru fișa postului de mai sus;

| — | să fi exercitat efectiv responsabilități de conducere timp de cel puțin cinci ani. |
| --- | --- |

—

să fi exercitat efectiv responsabilități de conducere timp de cel puțin cinci ani.

Cunoștințe lingvistice:

Este necesară cunoașterea aprofundată (cel puțin la nivelul C1 (3)) a unei limbi oficiale a Uniunii Europene (4) și cunoașterea foarte bună (cel puțin la nivelul B2 (5)) a cel puțin unei alte limbi.

CUNOȘTINȚE ȘI COMPETENȚE NECESARE

| — | Înțelegerea excelentă a misiunii și a strategiei Ombudsmanului European și cunoașterea foarte bună a modului în care funcționează instituțiile UE. |
| --- | --- |

—

Înțelegerea excelentă a misiunii și a strategiei Ombudsmanului European și cunoașterea foarte bună a modului în care funcționează instituțiile UE.

| — | Experiență în elaborarea și punerea în aplicare a unor politici de resurse umane orientate spre viitor, inclusiv a unor politici de management al schimbării, de perfecționare și fidelizare a personalului, de asigurare a bunăstării și a formării. |
| --- | --- |

—

Experiență în elaborarea și punerea în aplicare a unor politici de resurse umane orientate spre viitor, inclusiv a unor politici de management al schimbării, de perfecționare și fidelizare a personalului, de asigurare a bunăstării și a formării.

| — | Cunoașterea aprofundată a Statutului funcționarilor Uniunii Europene și înțelegerea excelentă a Regulamentului financiar, a normelor UE privind achizițiile publice și a bugetului UE. |
| --- | --- |

—

Cunoașterea aprofundată a Statutului funcționarilor Uniunii Europene și înțelegerea excelentă a Regulamentului financiar, a normelor UE privind achizițiile publice și a bugetului UE.

| — | Cunoașterea foarte bună a modului de planificare și asigurare a continuității activității, precum și a cerințelor și practicilor în domeniul securității. |
| --- | --- |

—

Cunoașterea foarte bună a modului de planificare și asigurare a continuității activității, precum și a cerințelor și practicilor în domeniul securității.

| — | Experiență în gestionarea proceselor, inclusiv în ceea ce privește gestionarea și arhivarea documentelor, guvernanța și instrumentele informatice, gestionarea cunoștințelor și instrumentele corporative ale UE. |
| --- | --- |

—

Experiență în gestionarea proceselor, inclusiv în ceea ce privește gestionarea și arhivarea documentelor, guvernanța și instrumentele informatice, gestionarea cunoștințelor și instrumentele corporative ale UE.

| — | Din motive practice, este necesară cunoașterea aprofundată a limbii engleze și buna cunoaștere a limbii franceze. Cunoașterea altor limbi oficiale ale Uniunii Europene poate reprezenta un avantaj. |
| --- | --- |

—

Din motive practice, este necesară cunoașterea aprofundată a limbii engleze și buna cunoaștere a limbii franceze. Cunoașterea altor limbi oficiale ale Uniunii Europene poate reprezenta un avantaj.

În plus, titularul postului va trebui să aibă:

| — | abilități excelente de conducere, de management și de lucru cu oamenii, inclusiv capacitatea de a promova un spirit de echipă puternic și de a menține relații bune de lucru cu interlocutorii interni și externi; |
| --- | --- |

—

abilități excelente de conducere, de management și de lucru cu oamenii, inclusiv capacitatea de a promova un spirit de echipă puternic și de a menține relații bune de lucru cu interlocutorii interni și externi;

| — | o gândire strategică solidă și capacități excelente de soluționare a problemelor; |
| --- | --- |

—

o gândire strategică solidă și capacități excelente de soluționare a problemelor;

| — | capacități excelente de comunicare, inclusiv de comunicare interpersonală și abilitatea de a demonstra angajament față de o cultură a serviciului în slujba cetățenilor și a instituțiilor; |
| --- | --- |

—

capacități excelente de comunicare, inclusiv de comunicare interpersonală și abilitatea de a demonstra angajament față de o cultură a serviciului în slujba cetățenilor și a instituțiilor;

| — | capacitatea de a gestiona schimbările organizaționale și de a sprijini personalul pe parcursul acestora. |
| --- | --- |

—

capacitatea de a gestiona schimbările organizaționale și de a sprijini personalul pe parcursul acestora.

PROCEDURA DE SELECȚIE

În alegerea persoanei care va obține postul, autoritatea împuternicită să facă numiri este asistată de un comitet consultativ de selecție.

Într-o primă etapă, comitetul consultativ de selecție va evalua și compara calificările, experiența și motivația tuturor candidaților, pe baza candidaturilor. Pornind de la această evaluare comparativă, comitetul va alcătui o listă scurtă cu candidații cei mai potriviți, care vor fi invitați la un prim interviu.

Această primă selecție se bazează pe o evaluare comparativă a candidaturilor. Îndeplinirea cerințelor nu garantează invitarea la primul interviu. Din rândul candidaților intervievați, comitetul consultativ de selecție poate decide să invite candidații cu cel mai mare punctaj să participe la un al doilea interviu în fața comitetului.

Pe baza rezultatelor generale, candidații care au obținut cel mai mare punctaj vor participa la un interviu final cu Ombudsmanul.

În cazul în care, la momentul interviurilor, vor continua să fie în vigoare măsurile de izolare împotriva coronavirusului, candidații vor fi intervievați prin videoconferință.

Toți candidații vor fi informați cu privire la rezultatul fiecărei etape din procedura de selecție.

TEMEI JURIDIC

Acest post este publicat în conformitate cu articolul 29 alineatul (2) din Statutul funcționarilor Uniunii Europene (funcție superioară de conducere).

EGALITATE DE ȘANSE

Ombudsmanul European este un angajator care pune în aplicare o politică de egalitate de șanse, încurajând primirea de candidaturi din partea persoanelor calificate și încercând să promoveze în mod activ diversitatea la locul de muncă.

INDEPENDENȚĂ ȘI DECLARAȚIE DE INTERESE

Înainte de a-și prelua atribuțiile, candidații trebuie să declare că vor acționa independent în interes public și că nu au niciun interes care ar putea să le prejudicieze independența.

PROTECȚIA DATELOR

Datele cu caracter personal pe care candidații le furnizează în scopul acestei proceduri de selecție vor fi prelucrate în conformitate cu Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (6).

CANDIDATURILE

Candidații trebuie să își depună candidatura prin intermediul sistemului de transmitere online a candidaturilor de pe site-ul Ombudsmanului (www.ombudsman.europa.eu/ro/office/careers) până la 25 februarie 2021, ora 12.00 ziua (ora Bruxelles-ului).

Candidaturile depuse ulterior nu vor fi luate în considerare.

Orice corespondență referitoare la procedura de selecție trebuie trimisă la următoarea adresă de e-mail: career@ombudsman.europa.eu (e-mailul trebuie să aibă ca subiect următorul titlu: OMB/2/2021).

Înainte de a-și depune candidatura, candidații trebuie să verifice cu atenție dacă îndeplinesc toate criteriile de eligibilitate pentru a evita excluderea automată din procedura de selecție.

Pentru a fi valabile, candidaturile trebuie să includă:

| — | o scrisoare de intenție în limba engleză referitoare la anunțul de post vacant OMB/2/2021, în care candidatul să își motiveze alegerea de a candida; |
| --- | --- |

—

o scrisoare de intenție în limba engleză referitoare la anunțul de post vacant OMB/2/2021, în care candidatul să își motiveze alegerea de a candida;

| — | o copie a curriculum vitae în limba engleză (de preferat un CV în format europass: http://europass.cedefop.europa.eu/ro); |
| --- | --- |

—

o copie a curriculum vitae în limba engleză (de preferat un CV în format europass: http://europass.cedefop.europa.eu/ro);

| — | copii ale documentelor justificative referitoare la studii (7), dovezi privind experiența profesională și responsabilitățile curente (8). |
| --- | --- |

—

copii ale documentelor justificative referitoare la studii (7), dovezi privind experiența profesională și responsabilitățile curente (8).

Întrebările legate de aspecte tehnice se trimit la adresa: webmaster@ombudsman.europa.eu

---

(1)  Regulamentul (CEE, Euratom, CECO) nr. 259/68 al Consiliului din 29 februarie 1968 de stabilire a Statutului funcționarilor Comunităților Europene, precum și a Regimului aplicabil celorlalți agenți ai acestor comunități și de instituire a unor măsuri speciale tranzitorii aplicabile funcționarilor Comisiei (JO L 56, 4.3.1968, p. 1), modificat ultima dată prin Regulamentul (UE, Euratom) nr. 1023/2013 al Parlamentului European și al Consiliului (JO L 287, 29.10.2013, p. 15).

(2)  Articolul 5 alineatul (3) litera (c) din Statutul funcționarilor Uniunii Europene impune candidaților să aibă cel puțin:

| (i) | un nivel de studii care să corespundă unui ciclu complet de studii universitare absolvite cu diplomă, în cazul în care durata normală a studiilor universitare este de patru ani sau mai mult sau |
| --- | --- |

(i)

un nivel de studii care să corespundă unui ciclu complet de studii universitare absolvite cu diplomă, în cazul în care durata normală a studiilor universitare este de patru ani sau mai mult sau

| (ii) | un nivel de studii care să corespundă unui ciclu complet de studii universitare absolvite cu diplomă și experiență profesională relevantă de cel puțin un an, în cazul în care durata normală a studiilor universitare este de cel puțin trei ani. |
| --- | --- |

(ii)

un nivel de studii care să corespundă unui ciclu complet de studii universitare absolvite cu diplomă și experiență profesională relevantă de cel puțin un an, în cazul în care durata normală a studiilor universitare este de cel puțin trei ani.

(3)  A se vedea Cadrul european comun de referință pentru limbi (CECRL) https://europass.cedefop.europa.eu/sites/default/files/cefr-ro.pdf

(4)  Limbile oficiale ale Uniunii Europene sunt: bulgara, croata, ceha, daneza, engleza, estona, finlandeza, franceza, germana, greaca, irlandeza, italiana, letona, lituaniana, maghiara, malteza, neerlandeza, polona, portugheza, româna, slovaca, slovena, spaniola și suedeza.

(5)  A se vedea nota de subsol 3.

(6)  JO L 295, 21.11.2018, p. 39.

(7)  A se vedea nota de subsol 2.

(8)  Documentele care atestă experiența profesională trebuie să indice în mod clar datele de începere și de încheiere a activității, denumirea postului și natura exactă a sarcinilor realizate.

---